આ ફિલ્મે કદાચ અમિતાભ બચ્ચનને ડબલ રોલ માટે યોગ્ય અદાકાર તરીકે સ્થાપિત કર્યા હતા. આ સમયે ડોન એક હીટ ફિલ્મ હતી પરંતુ તેને છેક આજના જમાનાએ અને ખાસકરીને શાહરૂખ ખાને બનાવેલી તેની નબળી રીમેઈક પછી કલ્ટ ફિલ્મનો દરજ્જો આપ્યો છે એ ભૂલવું ન જોઈએ. એક ગામડિયા વ્યક્તિ જેવા જ દેખાતા મૃત ડોન ની જગ્યાએ એ ગામડિયાને મોકલીને એ ડોનની ગેંગનો ખાત્મો પોલીસ કેવી રીતે બોલાવે છે તેની એ સમયે નવી લાગતી વાર્તા આ ફિલ્મમાં કરવામાં આવી હતી અને આમનેસામને એકવાર પણ ન આવ્યા છતાં અમિતાભે બંને ભૂમિકાઓ અલગ હોવાની છાપ જરૂર ઉભી કરી હતી.